14/03/2022 | Administración LocalMunicipal
Santa Comba
Aprobación definitiva de modificación da Ordenanza fiscal reguladora da taxa por prestación do servizo da escola infantil municipal do Concello de Santa Comba

O Pleno da Corporación municipal, en sesión extraordinaria e urxente celebrada o 14 de febreiro de 2022 desestimou as reclamacións presentadas contra o acordo de aprobación inicial de modificación da Ordenanza fiscal Reguladora do servizo de escola infantil municipal, aprobado en sesión ordinaria do 26 de novembro de 2021 (BOP núm.232 do 7 de decembro de 2021). É polo que se aproba definitivamente a modificación da Ordenanza Fiscal Reguladora do servizo de escola infantil municipal cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. En uso das facultades concedidas polos artigos 133.2 e 142 da Constitución e polo artigo 106 da Lei 7/85, reguladora das bases de réxime local, e de conformidade co disposto nos artigos 15 a 19, en relación co artigo 20 e seguintes do Texto Refundido da Lei de Facendas Locais aprobado por Real Decreto Legislativo 2/2004 este Concello establece a taxa pola prestación do servizo da gardería infantil, que se rexerá pola presente ordenanza e polo previsto na Ordenanza Xeral de xestión, recadación e inspección dos tributos municipais. Constitúe o feito impoñible da taxa a prestación do servizo pola asistencia dos menores que previa solicitude dos seus pais ou titores e cumprindo os requisitos legais, sexan admitidos na gardería infantil. Son suxeitos pasivos: 1.- Os pais ou titores en canto representantes legais dos menores que se matriculen e reciben asistencia na gardería.2.- Quen solicita a matrícula do menor. Os pais ou titores e aquelas persoas que obstentaren a representación legal do menor ou solicitasen a matrícula do menor.1. Segundo as circunstancias da unidade familiar ó abeiro do artigo 24.4 do Texto refundido da Lei de Facendas Locais aprobado por Real Decreto Legislativo 2/2004, das cotas resultantes de aplica-las tarifas establecidas realizaranse os seguintes descontos: A) 20% no caso de nenos/as que pertenzan a unha familia numerosa. B) 20% no caso de nenos/as que pertenzan a unha unidade familiar monopariental. C) 20% no caso de asistencia dalgún irmán ó mesmo centro. Os anteriores descontos cando se dan nunha mesma persoa serán acumulables.2. De acordo coa normativa en vigor da Comunidade Autonoma de Galicia será gratuita a prestación do servizo de garderia para segundas/os e sucesivas fillas/os de 0 a 3 anos, matriculados na Escola Infantil Municipal.1. A cota tributaria determinarase por unha contía fixa, de acordo ás seguintes tarifas: Tarifa 1: renda per cápita menos de 120,20 euros/mes. Gratuito. Tarifa 2: renda per cápita de 120,21 ata 270,45 euros/mes. Servizos Matrícula 12,90. Xornada de mañá (7,45 a 15,00) 21,50. Xornada de mañá (9,00 a 13,00) 16,13. Xornada de mañá (12,30 a 14,30) 10,37 ). Xornada completa 32,26. Xornada de tarde (15,00 a 20,00) 18,28. Tarifa 3: renda per cápita de 270,46 ata 330,5 6 euros/mes. Servizos Matrícula 12,90. Xornada de mañá (7,45 a 15,00) 64,52 Xornada de mañá (9,00 a 13,00) 53,77. Xornada de mañá (12,30 a 14,30)31,11. Xornada completa 96,78. Xornada de tarde (15,00 a 20,00) 59,15. Tarifa 4: renda per cápita de máis de 330,56 euros/mes. Matrícula 12,90. Xornada de mañá (7,45 a 15,00) 75,27. Xornada de mañá (9,00 a 13,00) 64,52. Xornada de mañá (12,30 a 14,30) 36,29. Xornada completa 107,54. Xornada de tarde (15,00 a 20,00) 69,90. Tarifa 5: Outros. Horas soltas 3,21 euros/hora. Unha peza do día (mañá) (de 7,45 a 15,00) 12,86 euros/mañá. Unha peza do día (mañá) (de 9,00 a 13,00) 9,64 euros/mañá. Unha peza do día (tarde) (de 15,00 a 20,00) 10,68 euros/tarde. Servizo comedor para nenos matriculados no centro 26,85 euros/mes. Servizo comedor día solto 2,50 euros/día. Servizo comedor para nenos non matriculados (idades comprendidas entre 3 e 5 anos matriculados en escolas municipais) 60,00 euros/mes.2. Ós efectos de este artigo, o cumprimento do requisito da renda per cápita para a aplicación da tarifa correspondente deberá ser acreditado anualmente coa presentación da solicitude de matrícula. A taxa devéngase e nace a obriga de contribuir: 1) A cota de ingreso coa solicitude de matrícula.2) A cota de asistencia devengarase por mes ou fracción.1.- A cota de ingreso ou matrícula satisfarase dentro dos cinco días seguintes ó que se notifique a admisión, quedando anulada de non realizarse o pagamento.2.- Xunta coa solicitude de matrícula poderá asinarase outro impreso para deixar constancia da autorización de domiciliación bancaria, co obxecto de poder realiza-lo pagamento da taxa que corresponda a través deste sistema, ou ben face-lo ingreso directamente nunha conta bancaria do Concello.3.- As cotas de asistencia aboaranse dentro dos quince primeiros días do mes seguinte ó do seu devengo, trasladando ás entidades bancarias correspondentes as contías devengadas, co obxecto de carga-las cotas domiciliadas e abonalas na conta bancaria do Concello.4.- Naqueles supostos que se refiran a horas e servizos efectuarase o cobro das taxas de idéntica forma que a estipulada no punto 2 deste artigo.5.- Para o suposto en que algún recibo fora devolto, efectuarase un requirimento, advertindo ó interesado que se nun prazo de 10 días non atende o pagamento correspondente causará baixa como usuario do servizo, tramitando dita baixa por resolución da alcaldía, sen prexuízo de que poidan esixirse as contías por vías de constrinximento.6.- Poderanse celebrar concertos fiscais con institucións públicas ou privadas que utilicen os servizos de gardería para o cumprimento dos seus fins. Á vista das circunstancia acreditadas polos solicitantes e en base ós informes e asesoramentos técnicos oportunos determinarase a admisión dos nenos beneficiarios. A presente ordenanza fiscal reguladora da taxa pola prestación do servizo de gardería infantil entrará en vigor a partir do día seguinte á súa publicación íntegra no Boletín Oficial da Provincia e permanecerá en vigor ata a data da súa derogación parcial ou total. En Santa Comba, 28 de febreiro de 2022. A Alcaldesa, Mª Josefa Pose Rodríguez